《拟古诗十八首 其十六》
明代·何景明

迢迢孟冬夜，悲风鸣北林。严霜被野草，宛转时欲沉。

佳人久隔越，旷若辰与参。方舟不利涉，欲往江湖深。

客从南方至，遗我绿绮琴。愿因云中翼，寄子瑶华音。

胶漆不为固，金石安足谌。明义苟不亏，殁齿当一心。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。